**- - ODLUKA O IZBORU NAJPOVOLJNIJEG PONUĐAČA –**

**Konkurentski zahtjev za dostavljanje ponuda**

Broj: 05-04-198-14/22

Datum: 19.07.2022. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku broj: 05-04-198-13/22 od 19.07.2022. godine, u postupku javne nabavke goriva, maziva i drugih povezanih roba, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-198-13/22 od 19.07.2022. godine i okvirni sporazum za javnu nabavku goriva, maziva i drugih povezanih roba, dodjeljuje se ponuđaču **doo Hifa Tešanj** za ponuđenu cijenu **od 30.694,35 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti okvirni sporazum.  
Okvirni sporazum se sklapa na vremenski period od dvije godine.

Član 2.

Prijedlog okvirnog sporazuma dostavit će se na potpis izabranom ponuđaču **doo Hifa Tešanj**, po proteku roka od 10 dana (član 98. ZJN), računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-198/22 od 04.07.2022.g. Javna nabavka je provedena putem Konkurentskog zahtjeva za dostavljanje ponuda. Procijenjena vrijednost javne nabavke bez PDV-a iznosila je 40.000,00 KM.

Obavještenja o nabavci broj 997-7-1-43-3-68/23 objavljeno 04.07.2022. godine na web stranici javnih nabavki. Obavještenje o nabavci upućeno na tri adrese ponuđača, u skladu sa Zakonom, dana 04.07.2022. godine.

Komisija za javnu nabavku imenovana je Rješenjem broj: 05-04-198-4/22 od 15.07.2022. godine. Komisija za javnu nabavku dostavila je dana 15.07.2022. godine Zapisnik o radu Komisije 05-04-198-12/22 sa rezultatima.

Komisija je dala Preporuku Ugovornom organu o izboru najpovoljnijeg ponuđača broj: 05-04-198-13/22 od 19.07.2022. godine. Cijena ponude najbolje ocijenjenog ponuđača iznosi 30.694,35 KM bez PDV-a, u postupku javne nabavke goriva, maziva i drugih povezanih roba.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 4;
* da su blagovremeno zaprimljene 4 ponude;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da ponude tri ponuđača (Doo Kopex Sarajlić Srebrenik, Doo Hifa Tešanj i Doo Hifa Petrol) ispunjavaju kvalifikacione uslove propisane tenderskom dokumentacijom, u pravnom, tehničkom i ekonomskom smislu u okviru javne nabavke goriva, maziva i drugih povezanih roba.

Ponuđač Holdina doo Sarajevo u ponudi nije dostavio OPC obrazac sa datumom na dan dostavljanja ponude, kako je traženo tenderskom dokumentacijom (datum ponude naveden je 11.07.2022. godine). Dostavljeni OPC obrazac je izdat na dan 29.06.2022. godine.

Zbog naprijed navedenog, dostavljanje ponude koja nije u skladu sa traženim zahtijevima ugovornog organa u tenderskoj dokumentaciji, ponuda ponuđača Holdina doo Sarajevo je odbijena kao neprihvatljiva.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija ekonomski najpovoljnije ponude.

Kriterij za izbor ponude je bio ekonomski najpovoljnija ponuda sa sljedećim podkriterijima:

- Cijena............................................ 98%

- Rok plaćanja.................................. 2%.

Bodovanja ponuda prema postavljenim kriterijima vrši se na sljedeći način:

***-BODOVANJE PO KRITERIJU -CIJENA***

Bodovanje po ovom kriteriju vrši se na slijedeći način:

         Najveći broj bodova a to je 98 dobit će ona ponuda koja ima najnižu ukupnu cijenu. Ostale  ponude bodovat će se prema sljedećoj formuli:

 NAJNIŽA CIJENA / CIJENA IZ PONUDE KOJA SE BODUJE x 98

***-BODOVANJE PO KRITERIJU –ROK PLAĆANJA***

 Bodovanje po ovom kriteriju izvršit će se na sljedeći način:

         Plaćanje u roku od 30 dana ................................................................. 1 bod

         Plaćanje u roku od 60 dana ................................................................. 2 bodova.

**UKUPAN BROJ BODOVA= BROJ BODOVA DOBIJENIH PO KRITERIJU ‘CIJENA’ + BROJ BODOVA DOBIJENIH PO KRITERIJU ‘ROK PLAĆANJA’**

Prema kriteriju za izbor ponude, ponude se rangiraju na slijedeći način:

|  |  |  |  |  |  |  |  |
| --- | --- | --- | --- | --- | --- | --- | --- |
| Rang | Naziv ponuđača | Cijena ponude | Cijena ponude sa popustom | Rok plaćanja | broj bodova po kriteriju -cijena | broj bodova po kriteriju- Rok plaćanja | Ukupan broj bodova |
| 1. | Doo Hifa Tešanj | 32.494,35 | 30.694,35 | 60 | 98 | 2 | 100 |
| 2. | Doo Kopex Sarajlić Srebrenik | 32.462,60 | 31.262,60 | 60 | 96,21 | 2 | 98,21 |
| 3. | Doo Hifa Petrol | 32.529,19 | 31.278,07 | 60 | 96,17 | 2 | 98,17 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 5 (pet) dana od dana prijema ove odluke.

DIREKTOR

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva